Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézkedésekrõl szóló 2357/2002. (XI. 28.) Korm. határozat kiadásával.
Paragraph Index: 541

2. A Gy 389/2002.: Az egyenlõ bánásmódról és az esélyegyenlõségrõl szóló törvény koncepcióját is véleményezték a biztosok. Az országgyûlési biztos egyetértett azzal, hogy a tervezet tárgyát képezõ kérdésben nincs szükség az Alkotmány módosítására, és az Emberi Jogok Európai Egyezménye sem kötelezi Magyarországot konkrét jogalkotásra. Támogatta egy olyan kerettörvény megalkotását, amely egyfelõl – az Alkotmányhoz képest – részletesebben írja körül a diszkrimináció tilalmát, továbbá az egyenlõ bánásmód és esélyegyenlõség követelményét, másfelõl biztosítja az általános és egységes értékrendet mind a jogalkotás, mind a jogalkalmazás számára. Az országgyûlési biztosnak elsõsorban a tervezet tárgyát képezõ szabályozás gyakorlati alkalmazásával kapcsolatosban voltak aggályai, illetve kritikai észrevételei. A tervezetben szereplõ Egyenlõ Bánásmód Bizottság feladatait illetõen jelezte az országgyûlési biztos, hogy az nem illeszkedik a jogállami struktúrába. Amennyiben az Egyenlõ Bánásmód Bizottság egy hatóság, akkor indokolt lenne, ha döntései ellen az országgyûlési biztosokhoz, illetve bírósághoz lehetne fordulni, amennyiben jogvitát eldöntõ szerv, akkor az igazságszolgáltatás rendszerébe kell integrálni. Az országgyûlési biztos felhívta a figyelmet arra is, hogy az Alkotmánybíróság megsemmisítette a Polgári Perrendtartásnak azt a szabályát, amely egyéni jogsérelem esetén keresetindításra feljogosította az ügyészt. A jogszabály még nem lépett hatályba.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes